b'\n_START_ARTICLE_\nFederal\n_START_PARAGRAPH_\nFederal oli vuosina 1901-1903 sek\xc3\xa4 1907-1909 valmistettu automerkki, jota valmisti kaksi eri yhdysvaltalaista autotehdasta._NEWLINE_1901-1903 valmistetut Federal-autot olivat h\xc3\xb6yryautoja. Autotehdas valmisti h\xc3\xb6yrymoottorisia Federal-autoja Brooklynissa. Niiss\xc3\xa4 oli 2-sylinterinen 10 hevosvoiman eli 7 kilowatin moottori, ja voimansiirto oli ketjun v\xc3\xa4lityksell\xc3\xa4._NEWLINE_1907-1909 valmistetut Federal-autot olivat bensiinik\xc3\xa4ytt\xc3\xb6isi\xc3\xa4 autoja ja niit\xc3\xa4 valmisti toinen Federal-autotehdas Chicagossa. Ensimm\xc3\xa4isiss\xc3\xa4 malleissa oli kaksitahtinen 9 kilowatin (12 hevosvoiman) ottomoottori. My\xc3\xb6hempiin malleihin laitettiin 10 kilowatin (14 hevosvoiman) 2-sylinterinen ilmaj\xc3\xa4\xc3\xa4hdytteinen bokser-moottori.'